Pedvāle
Pedvāle, agrāk arī Pedole vai Firkspedvāle, ir ciems Talsu novada Abavas pagastā. Izvietojies pagasta dienvidaustrumu daļā Sabiles pilsētas dienvidu pierobežā 7,5 km no pagasta centra Valgales, 26 km no novada centra Talsiem un 110 km no Rīgas. Kuršu ciems minēts jau 1230. gada Rīgas miera līgumā ar kuršiem kā Pidewale. Mūsdienu apdzīvotā vieta izveidojusies ap Firksu Pedvāles (Fircks-Pedwahlen, Pedwalen) muižas centru. Mūsdienās daļā muižas zemes atrodas Pedvāles mākslas parks.